|  |
| --- |
| Dubajaus zoologijos sodas |
| Zoologijos sodo vartai 
Zoologijos sodo vartai |
| Tipas | Zoologijos sodas |
| Geografinė padėtis | 25°13′21″š. pl. 55°15′24″r. ilg.﻿ / ﻿25.222375°š. pl. 55.256582°r. ilg.﻿ / 25.222375; 55.256582Koordinatės: 25°13′21″š. pl. 55°15′24″r. ilg.﻿ / ﻿25.222375°š. pl. 55.256582°r. ilg.﻿ / 25.222375; 55.256582 |
| Plotas | 165 ha |
| Įkurtas | 1967 m. |
| Projektuotojas | Otto J. Bulart |
| Valdytojas | Dubajaus miesto savivaldybė |
| Lankytojai | 336346 (2008 m.) |
| Svetainė | www.dubaisafari.ae |
| Adresas | Dubajus, Jungtiniai Arabų Emyratai Jungtiniai Arabų Emyratai |

**Dubajaus zoologijos sodas** (arab. حديقة حيوان دبي) – zoologijos sodas, esantis Jungtiniuose Arabų Emyratuose, Dubajuje. Parką 1967 m. su Dubajaus emyro Rashid bin Saeed Al Maktoum palaiminimu pastatė Otto J. Bulart 2 ha sklype *Jumeirah* rajone. Tai seniausias zoologijos sodas Arabijos pusiasalyje, tuomet čia buvo Dubajaus miesto pakraštys.

Zologijos sodo kampelis
Flamingai
Vandens paukščiai

Istorija
--------

1971 m. Dubajaus zoologijos sodą perėmė Dubajaus miesto savivaldybė. Per pirmuosius dvejus egzistavimo metus sodas turėjo tik keletą gyvūnų, tokių kaip didžiosios katės, beždžionės ir kanopiniai gyvūnai. Taip pat buvo nedidelis akvariumas su kai kuriomis žuvimis ir ropliais. Nuo 1986 iki 1989 m. dalis zoologijos sodo buvo pertvarkyta ir perstatyta, vėliau iki šių dienų buvo nuolat atnaujinamas. Pastaraisiais metais sodas susilaukė kritikos dėl gyvūnų laikymo sąlygų ankštuose narvuose. Ją reiškė gyvūnų teisių aktyvistai, viešbučiai, turizmo agentūros. Nuo 2017 m. lapkričio mėn. zoologijos sodas buvo uždarytas, o visi gyvūnai buvo perkeliami į naująjį erdvų „Dubai Safari" parką.

Ekspozicija
-----------

Zoologijos sode buvo apie 230 gyvūnų rūšių. Tarp jų yra 248 žinduoliai, įskaitant lapes, hienas, pumas, Azijos liūtus, jaguarus, šimpanzes, babuinus, beždžiones, elnius, lokius, ursonus, žirafas, hipopotamus ir berberinius avinus. Yra nykstančios rūšys: arabinis kormoranas (*Phalacrocorax nigrogularis*), bengalinis tigras, gorila, arabinis vilkas (*Canis lupus arabs*), amūrinis tigras, arabinė katė (*Felis lybica lybica*). Paukščiai apima stručius, kilniuosius erelius, papūgas. Roplius atstovauja apie 400 egzempliorių.

Safario parkas
--------------

Dubajaus safario parkas įsikūręs buvusio sąvartyno vietoje, užima 120 ha teritoriją. Pradėjo veikti 2017 m. gruodžio mėn. Jam priklauso zoologijos sodas, drugelių parkas, botanikos sodas, poilsio namai, golfo laukas, taip pat veterinarijos ir švietimo padaliniai. Parke yra apie 2 500 gyvūnų ir 250 rūšių. Safaris yra padalintas į Afrikos, Azijos ir Arabijos kaimus, kurių kiekviename laikomi tam regionui būdingi gyvūnai.

Šaltiniai
---------

|  |  |
| --- | --- |
|  | **Vikiteka: Dubajaus zoologijos sodas** – vaizdinė ir garsinė medžiaga  |

1. ↑  [neveikianti nuoroda]
2. ↑  „Dubai Zoo". Dubaitourism.ae. Nuoroda tikrinta 18 September 2010.
3. ↑  „Animal rights campaigners call attention to Dubai Zoo". Newzglobe.com. 13 June 2010. Suarchyvuotas originalas 2011-07-14. Nuoroda tikrinta 18 September 2010. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  „Sheikh Mohammed takes a tour of Dubai Safari". whatson.ae. Nuoroda tikrinta 30 December 2017.
5. ↑  Nick Webster (12 December 2017). „First look inside the walls of Dh1 billion Dubai Safari". The National. Nuoroda tikrinta 31 December 2017.

Nuorodos
--------

* Oficiali svetainė

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RProjektai Dubajaus mieste |
| --- |
|  |
| Siūlomi, statomi ar pastatyti |
|  |
| Dangoraižiai | 
 Burj Dubai **·**  Burj Al Arab **·**  Al Burj **·**  Jumeirah Lake Towers **·**  Trampo tarptautinis viešbutis ir bokštas **·**  Pentominium **·**  Bangos bokštas  |
|  |
| Prekybos centrai | 
 Mall of Arabia **·** Dubai Mall **·** Mall of the Emirates **·** Dubai Outlet Mall  |
|  |
| Pramogos | 
 Dubailendas **·**  Arabijos miestas **·**  Dubajaus sporto miestas **·**  Dubajaus autodromas **·**  Dubajaus zoologijos sodas  |
|  |
| Susisiekimas | 
 Dubajaus metropolitenas **·** Al Maktumo tarptautinis oro uostas **·**  Džumeiros palmės vienbėgis  |
|  |
| Salos | 
 Palmių salos (Džumeiros palmė **·** Deiros palmė **·** Jebel Ali palmė) **·**  Visata **·**  Dubajaus Pakrantės Ruožas **·**  Pasaulis  |
|  |
| Kiti projektai | 
Arabų Rančos • Dubajaus Prieplauka • Verslo Užutėkis • Hydropolis • Atlantida • Stebuklingas Sakalininkas • Prekybinis Dubajaus centras |
|  |
| Aukščiausių Dubajaus pastatų sąrašas |

 |